
1. ВЪВЕДЕНИЕ:

Настоящата процедура за сигурно разработване, развитие и поддържане на софтуерен продукт е  в съответствие с изискванията на международни стандарти свързани с мрежовата и информационна сигурност (МИС) и има за цел да осигури ефективното сигурно разработване и поддръжка на софтуерните продукти на образователната институция. Тя гарантира сигурността, наличността и надеждността на системите, които са от съществено значение за образователната институция.

2. ОТГОВОРНОСТИ:

2.1. Директорът на образователната институция е отговорен за утвърждаването на процедура за сигурно разработване, развитие и поддържане на софтуерен продукт.
2.2. Определеният служител по информационна сигурност е отговорен за поддържането в актуално състояние на процедура за сигурно разработване, развитие и поддържане на софтуерен продукт и участва пряко в целият път на разработването на продукта, съгласно компетенцията му.

2.4. Отговорните служители стриктно спазват всички етапи описани в процедура за сигурно разработване, развитие и поддържане на софтуерен продукт 

2.5. Неспазването на процедурата може да доведе до дисциплинарни мерки и/или правни последици в зависимост от сериозността на нарушението.

3.  ПЛАНИРАНЕ И ДЕФИНИРАНЕ НА ИЗИСКВАНИЯТА:
3.1 Анализ на изискванията
· Процеса стартира с дефинирането на изискването към софтуерният продукт (информационна система, уевсайт и други).

· Следва обобщаване на функционални и нефункционални изисквания.
· Задължително е и идентифицирането и описването на изискванията за сигурност от списъка с изисквания (ПРИЛОЖЕНИЕ 1), свързани с поверителност, автентикация, одит и съответствие на нормативните изисквания и добрите международни стандарти.

3.2. Рисков анализ 
· Извършва се оценка на възможните заплахи и уязвимости.

· Създава се план за управление на рисковете.

3.3. Проектиране на сигурност

· Използват се утвърдени модели за сигурност (напр. Zero Trust, OWASP и други).

· Дефинират се сигурностни механизми като криптиране, контрол на достъпа и логване.

4. ДИЗАЙН И АРХИТЕКТУРА:
4.1. Избор на технологии - При избора се предпочитат технологии и библиотеки с активна поддръжка и известна репутация.

4.2. Сигурност по дизайн

· Прилагане на принципа "Least Privilege".

· Сегментиране на системата на модули с минимални точки за достъп.

4.3. Финализиране
· Изготвя се обобщен документ “Технически изисквания към софтуерен продукт“ (Приложение 3).
· Провежда се финален преглед от определеният служител по информационна сигурност, за цялостно попълване на документа преди стартиране на разработката на софтуерният продукт.

5. РАЗРАБОТКА:
5.1. Безопасно програмиране
· Следват се утвърдени стандарти за сигурно кодиране (напр. OWASP Secure Coding Practices).

· Избягват се опасни функции и методи.

5.2. Контрол на версията
· Използват се системи за контрол на версиите (напр. Git) с ограничен достъп.

· Редовно се провеждат ревюта на кода.

5.3. Анализ за сигурност на кода
· Провеждат се статичен и динамичен анализ на кода.

· Използват се и автоматизирани инструменти за търсене на уязвимости.

6. ТЕСТВАНЕ И ВЕРИФИКАЦИЯ:
6.1. Функционални тестове – Извършват се тестване на всички функционалности спрямо изискванията.

6.2. Тестове за сигурност
· Извършва се тестване срещу често срещани уязвимости (напр. SQL Injection, XSS).
· Провеждат се пенетрейшън тестове.
6.3. Одит
· При необходимост, наемане на външни специалисти за независим одит.
· След извършване на всички тестове включително и тестове за сигурност, ако са установени критични уязвимости или други функционални проблеми, те следва да се отстранят, след което си извършва повторен тест. Ако не са установени никакви проблеми се попълва протокол за приемане пускане в експлоатация (ПРИЛОЖЕНИЕ 4)
7. ДЕПЛОЙМЕНТ:
7.1. Подготовка за пускане
· Осигурява се безопасна продукционна среда (production environment).

· Минимизират се излишни права и достъп до сървърите.

· Реалната и тестовата среда са абсолютно еднакви, за да се избегнат проблеми при деплоймента.

· Средите отговарят на изискванията за киберсигурност съгласно (ПРИЛОЖЕНИЕ 2) към процедурата.

7.2. Мониторинг
· Инсталират се инструменти за наблюдение и алармиране.

· Логват се ключови събития за анализ на сигурността.
8. ПОДДРЪЖКА И ОБНОВЛЕНИЯ:
8.1. Постоянен мониторинг
· Следят се уязвимости и се прилагат веднага спешните (критични) пачове.

· Анализират се логовете за подозрителна дейност.

8.2. Обновления и корекции
· Планират се обновления свързани със сигурността.

· Тестват се всички промени преди имплементация.

8.3. Обучение на екипа – Редовно се провеждат обучения за нови заплахи и добри практики при разработването на системите.

9. ПРЕГЛЕД И ПОДОБРЕНИЕ:

Процедурата за сигурно разработване и развитие и поддържане на софтуерните продукти се преглежда и подобрявани редовно, минимум веднъж в годината от определеният служител по информационна сигурност. Прегледът включва анализ на ефективността на предприетите мерки и идентифициране на възможности за подобрение.
ПРИЛОЖЕНИЕ 1

ПРИМЕРЕН СПИСЪК С ИЗИСКВАНИЯ ЗА СИГУРНОСТ ПРИ РАЗРАБОТВАНЕ НА СОФТЕРЕН ПРОДУКТ 
(ИНФОРМАЦИОННА СИСТЕМА , УЕБСАЙТ И ДРУГИ)

1. Не се допуска съхранението на пароли на администратори, на вътрешни и външни потребители и на акаунти за достъп на системи (ако такива се използват) в явен вид. Всички пароли трябва да бъдат защитени с подходящи сигурни алгоритми (напр. BCrypt, PBKDF2, scrypt (RFC 7914) за съхранение на пароли и където е възможно, да се използва и прозрачно криптиране на данните в СУБД със сертификати (transparent data-at-rest encryption).

2. Да бъде предвидена система за ежедневно създаване на резервни копия на данните, които да се съхраняват извън инфраструктурата на системата.

3. Не се допуска използването на Self-Signed сертификати за публични услуги.

4. Всички уебстраници (вътрешни и публично достъпни в Интернет) трябва да бъдат достъпни единствено и само през протокол HTTPS. Криптирането трябва да се базира на сигурен сертификат с валидирана идентичност (Verified Identity), позволяващ задължително прилагане на TLS 1.2, който е издаден от удостоверителен орган, разпознаван от най-често използваните браузъри (Microsoft Edge, Google Chorme, Mozilla Firefox). Ежегодното преиздаване и подновяване на сертификата трябва да бъде включено като разходи и дейности в гаранционната поддръжка за целия срок на поддръжката.

5. Трябва да бъдат извършени тестове за сигурност на всички уебстраници, като минимум чрез автоматизираните средства на SSL Labs за изпитване на сървърна сигурност (https://www.ssllabs.com/ssltest/). 

6. За нуждите на автентикация с КЕП трябва да се предвиди имплементирането на обратен прокси сървър (Reverse Proxy) с балансиране на натоварването, който да препраща клиентските сертификати към вътрешните приложни сървъри с нестандартно поле (дефинирано в процеса на разработка на Системата) в HTTP Header-а. Схемата за проксиране на заявките трябва да бъде защитена от Spoofing.

7. При разгръщането на всички web услуги (Web Services) трябва да се използва единствено протокол HTTPS със задължително прилагане на минимум TLS 1.2.

8. Програмният код трябва да включва методи за автоматична санитизация на въвежданите данни и потребителски действия за защита от злонамерени атаки, като минимум SQL инжекции, XSS атаки и други познати методи за атаки, и да отговаря, където е необходимо, на Наредбата за минималните изисквания за мрежова и информационна сигурност.

9. При проектирането и разработката на компонентите на Системата и при подготовката и разгръщането на средите трябва да се спазват последните актуални препоръки на OWASP (Open Web Application Security Project).

10. Трябва да бъде изграден модул за проследимост на действия и събития в Системата. Записът за всяко действие (добавяне, изтриване, модификация, четене) трябва да съдържа следните атрибути:

· Уникален номер;

· Точно време на възникване на събитието;

· Вид (номенклатура от идентификатори за вид събитие);

· Данни за информационна система, където е възникнало събитието;

· Име или идентификатор на компонент в информационната система, регистрирал събитието;

· Приоритет;

· Описание на събитието;

· Данни за събитието.

11. Астрономическото време за удостоверяване настъпването на факти с правно или техническо значение се отчита с точност до година, дата, час, минута, секунда и при технологична необходимост - милисекунда, изписани в съответствие със стандарта БДС ISO 8601:2006.

12. Астрономическото време за удостоверяване настъпването на факти с правно значение и на такива, за които се изисква противопоставеност, трябва да бъде удостоверявано с електронен времеви печат по смисъла на Глава III, Раздел 6 от Регламент ЕС 910/2014. Трябва да бъде реализирана функционалност за получаване на точно астрономическо време, отговарящо на горните условия от доставчик на доверителни услуги или от държавен орган, осигуряващ такава услуга, отговаряща на изискванията на RFC 3161.

13. Трябва да бъдат проведени тестове за проникване (penetration tests), с които да се идентифицират и коригират слаби места в сигурността на Системата.

14. При идентификация на регистри и бази данни  да се използва електронно удостоверение във формат X.509, издаден за съответния регистър. Идентификацията се осъществява двустранно по протокол TLS (Transport Layer Security - Сигурност на транспортния слой), версия 1.2 или по-висока, дефиниран в Препоръка RFC 5246, приета от IETF 

15. Информационните системи на административните органи да се идентифицират пред регистрите чрез цифров сертификат, двустранно по протокол TLS (Transport Layer Security - Сигурност на транспортния слой), версия 1.2 или по-висока. 
ПРИЛОЖЕНИЕ 2

ПРИМЕРНИ ИЗИСКВАНИЯ ПО ОТНОШЕНИЕ НА КИБЕРСИГУРНОСТ  С ЦЕЛ ДОСТИГАНЕ НА ИЗИСКВАНОТО НИВО НА СИГУРНОСТ НА ИНФОРМАЦИЯТА, В МРЕЖИТЕ И ИНФОРМАЦИОННИТЕ СИСТЕМИ

1. Да бъдат включени адекватни и комплексни изисквания за мрежова и информационна сигурност, основани на анализ и оценка на риска, с цел да се гарантира, че изискваното ниво на сигурност на информацията, мрежите и информационните системи е заложено още в етапа на разработка и внедряване;

2. Да се представят анализ и оценка на риска, които да послужат като основа за включването на адекватни и комплексни изисквания за мрежова и информационна сигурност?

3. Ненужните портове по протоколи TCP и User Datagram Protocol (UDP) да бъдат забранени чрез адекватно конфигуриране на използваните софтуерни решения, хардуерни устройства и оборудване за защита и контрол на трафика;

4. Да се използва отделна, изолирана от другите информационни и комуникационни системи и от интернет, подходящо защитена среда (мрежа, система, софтуер и др.) за целите на администриране на информационните и комуникационните системи и техните компоненти. Тази среда трябва да не се използва за други цели;

5. Да се валидират всички входни данни, постъпващи от клиента, включително съдържанието, предоставено от потребителя и съдържанието на браузъра, като headеrs на препращащия и потребителски агент;

6. Всички данни да бъдат кодирани с HTML, изпращани от клиента и показвани в уеб страница;

7. Да се ограничават заявките и по-специално по максимална дължина на съдържанието, максимална дължина на заявката и максимална дължина на заявката по URL;

8. Да се конфигурира типът и размерът на headers, които уеб сървърът ще приеме;

9. Да се ограничава времетраенето на връзката (connection Timeout) - времето, за което сървърът изчаква всички headers на заявката, преди да я прекъсне, както и минималният брой байтове в секунда при изпращане на отговор на заявка:

· Да се въведе ограничение на броя неуспешни опити за влизане в системата;

· Да не се допуска извеждането на списък на уеб директориите;

10. Бисквитките (cookies) задължително да имат:

· флаг за защита (security flag), който инструктира браузъра, че „бисквитката“ може да бъде достъпна само чрез защитени SSL канали;

· флаг HTTP only, който инструктира браузъра, че „бисквитката“ може да бъде достъпна само от сървъра, а не от скриптовете, от страна на клиента;

11. Да се предвидят и предприемат мерки за защита на DNS за публичните системи, като задължително се прилага DNSSEC (Domain Name System Security Extensions);

12. По отношение на системните записи (Logs) да бъдат предвидени следните възможности:

· в сървъри за приложения, които поддържат критични дейности, сървъри от системната инфраструктура, сървъри от мрежовата инфраструктура, охранителни съоръжения, станции за инженеринг и поддръжка на индустриални системи, мрежово оборудване и работни места на администратори се регистрират автоматично всички събития, които са свързани най-малко с автентикация на потребителите, управление на профилите, правата на достъп, промени в правилата за сигурност и функциониране на информационните и комуникационните системи;

· за всяко от тези събития в записите се отбелязва с астрономическото време, когато е настъпило събитието;

13. Да бъде предвидена възможност за синхронизиране на часовниците на компоненти на информационните и комуникационните системи, като се използва протокол NTP V4 (Network Time Protocol, версия 4.0 и следващи), основан на RFC 5905 на IETF от 2010 г., като се осигурява хронометрична детерминация с времевата скала на UTC (Coordinated Universal Time), или аналогичен;

14. Да се предвиди информацията ще бъде архивирана за срок не по-кратък от дванадесет месеца.

ПРИЛОЖЕНИЕ 3

ТЕХНИЧЕСКИ ИЗИСКВАНИЯ ПРИ РАЗРАБОТВАНЕ НА СОФТУЕРЕН ПРОДУКТ

1. Описание

Настоящия документ има за цел да документира изискванията в софтуерният продукт. ……Описва се накратко какво представлява той.  …….

2. Изисквания към изпълнението – техническа спецификация

Описват се подробно всички функционални изпикавания, които следва да притежава новият софтуерен продукт

3.  Изисквания за опазване на информацията

В описаната ИС …….. се/не се обработва информация, съдържаща лични данни. *Всички описани дейности в изискванията от документа следва да се изпълняват съгласно и при спазване на нормативните разпоредби, свързани с обработване на лични данни и обработване и критичната за образователната институция.

4. Изискванията за мрежова и информационна сигурност

Тук се описват съотнесените изисквания свързани с МИС и киберсигурността. Пълните изисквания са описани в ПРИЛОЖЕНИЕ 1 и ПРИЛОЖЕНИЕ 2. От тях се избират само тези, които са относими.

5. Изискванията за тестване

Тестването следва да се извърши, както от гледна точка на функционалност, така и за спазване на  изискванията за сигурност, за да се минимизира риска от уязвимости в приложението още на етапа на разработка.

6. Оценка на риска

В хода на анализа са/не са идентифицирани неприемливи рискове. Ако са идентифицирани рискове, те се описват, за да може в изискванията при разработка да се заложат конкретни стъпки, които да смекчат риска.

Екип по изготвяне на техническите изисквания:

Служител: ................................................, ........................................, ........................................
                             (име и фамилия) 
              (длъжност)

 (подпис)

Служител: ................................................, ........................................, ........................................
                             (име и фамилия) 
              (длъжност)

 (подпис)

Служител: ................................................, ........................................, ........................................
                             (име и фамилия) 
              (длъжност)

 (подпис)

ПРИЛОЖЕНИЕ 4

ПРОТОКОЛ ЗА ТЕСТВАНЕ И ПУСКАНЕ В ЕКСПЛОАТАЦИЯ НА СОФТУЕРЕН ПРОДУКТ 

 Днес, ...... ...... 20...... г. (дата), екипа по тестване подписа настоящият протокол,  като потвърждение на резултатите от теста, както следва:

1. Функционални тестове

Извършени са функционални тестове на софтуерният продукт и се установи, че всичко е реализирани , съгласно дефинираните изисквания.

2. Тест за сигурност

Не са открити критични проблеми със сигурността. 

Ако са открити незначителни проблеми, те могат да се опишат тук или да се препоръчат мерки за смекчаване на установените проблеми.

ЗАКЛЮЧЕНИЕ:

Въз основа на извършените тестове за приемане и резултати от тях, считаме, че  софтуерният продукт може да бъде пуснат в реална среда.
Екип по тестване:

Служител: ................................................, ........................................, ........................................
                             (име и фамилия) 
              (длъжност)

 (подпис)

Служител: ................................................, ........................................, ........................................
                             (име и фамилия) 
              (длъжност)

 (подпис)

Служител: ................................................, ........................................, ........................................
                             (име и фамилия) 
              (длъжност)

 (подпис)

ОДОБРЕНИЕ ЗА ПУСКАНЕ В ЕКСПЛОАТАЦИЯ НА СОФТУЕРЕН ПРОДУКТ:

ОДОБРЕН ОТ:

Директор: ................................................, ........................................
                




   (име и фамилия) 
    
 (подпис)

